ЭКСПО-2017-НІҢ КӨПІРІ ҚҰЛАП ҚАЛДЫ
"ЭКСПО-2017-НІҢ КӨПІРІ ҚҰЛАП ҚАЛДЫ" | "https://abai.kz/post/48033"
TITLE: ЭКСПО-2017-НІҢ КӨПІРІ ҚҰЛАП ҚАЛДЫ
URL: https://abai.kz/post/48033
META: "ЭКСПО-2017-НІҢ КӨПІРІ ҚҰЛАП ҚАЛДЫ" | "https://abai.kz/post/48033"
DATE: 16.11.2016
AUTHOR(s): Абай-Ақпарат
TOTAL WORDS: 141
TEXT: Астана қаласындағы «ЭКСПО-2017» Халықаралық көрмесі аймағындағы ғимараттың бір бөлігі опырылып түсті. Құрылысы толық аяқталып үлгермеген ғимараттың қирап қалғанын көресткен бейне жазба әлеуметтік желілерге тарап үлгерген. Tengrinews.kz порталының мәліметіне сүйенсек, «ЭКСПО-2017» аумағында екі ғимараттың арасын жалғайтын көпір конструкциясы құлап қалыпты. Осыдан кейін ЭКСПО-2017-нің баспасөз хатшысы дереу сұхбат беріп, мәселенің мән жайын түсіндіріп бақты. «Негізгі ғ имараттарға еш зақым келген жоқ, тек павильондарды бір-бірімен жалғайтын көпір құлап қалды. Бұл оқиға қарашаның 16-сы күні болды. Себебін білмеймін. Бұл ғимаратты BI Group салып жатқан. Олар өздері жөндеуі тиіс» ,-дейді  «Астана ЭКСПО-2017» Ұлттық компаниясының баспасөз хатшысы Сергей Куянов. Куяновтың сөзіне сенсек, «ЭКСПО-2017» аумағындағы Айдын Рақымбаевтың меншігіне тиесілі құрылыс компаниясы жауапты көпірдің құлауы негізгі жұмыстарға тосқауыл болмайды. Ал шығын көлемі туралы нақты ақпарат жоқ. Сондай-ақ, жұрт болып жылу жинап салып жатқан көрме ғимаратының құлауына не себеп болғаны да айтылмаған. Бұл туралы алдағы уақытта кеңірек тоқталатын боламыз. Abai.kz
